**การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศในภูมิภาคเอเชีย** (**Conference on Interaction and Confidence-Building Measures in Asia**, **CICA**) เป็นเวทีสนทนาระหว่างรัฐบาลเพื่อเสริมสร้างความร่วมมือในการส่งเสริมสันติภาพ ความมั่นคง และเสถียรภาพในเอเชีย บนพื้นฐานของการยอมรับว่ามีความเชื่อมโยงระหว่างสันติภาพและความมั่นคงในเอเชียและในส่วนอื่น ๆ ของโลกอย่างใกล้ชิด ประเด็นหลักของการประชุมคือความสำคัญที่แบ่งแยกไม่ได้ของความมั่นคง การริเริ่มร่วมกัน และปฏิสัมพันธ์ที่เป็นประโยชน์ร่วมกันของรัฐขนาดเล็กและขนาดใหญ่

แนวคิดในการจัดประชุม CICA ได้รับการเสนอครั้งแรกในการประชุมสมัชชาใหญ่แห่งสหประชาชาติสมัยที่ 47 โดยนูร์ซุลตัน นาซาร์บายิฟ ประธานาธิบดีคาซัคสถานเมื่อวันที่ 5 ตุลาคม พ.ศ. 2535 และมีกระบวนการฉลองครบรอบ 25 ปีของ CICA เมื่อวันที่ 5 ตุลาคม พ.ศ. 2560

ภูมิหลัง
--------

ตราไปรษณียากรของคาซัคสถานในวาระการครบรอบ 15 ปีของ CICA
ข้อเสนอสำหรับการประชุม CICA ได้รับการตอบรับจากหลายประเทศในเอเชีย มีการจัดการประชุมในประเทศต่าง ๆ ที่สนใจในช่วงเวลาเจ็ดปีเพื่อหารือเกี่ยวกับรูปแบบการประชุม CICA และร่างเอกสารพื้นฐาน

การประชุมครั้งแรกของ CICA ในระดับรัฐมนตรีว่าการกระทรวงการต่างประเทศ จัดขึ้นเมื่อวันที่ 14 กันยายน พ.ศ. 2542 โดยมีประเทศสมาชิก 15 ประเทศเข้าร่วม ปฏิญญาว่าด้วยหลักการชี้นำความสัมพันธ์ระหว่างประเทศสมาชิก CICA (*The Declaration on Principles Guiding Relations between CICA Member States*) ได้รับการรับรองในการประชุมครั้งนี้

การประชุมสุดยอด CICA ครั้งแรกจัดขึ้นเมื่อวันที่ 4 มิถุนายน พ.ศ. 2545 โดยมี 16 ประเทศสมาชิกเข้าร่วม โดยข้อบัญญัติอัลมาเตอ (*Almaty Act*) ซึ่งเป็นกฎบัตรของ CICA ได้รับการรับรอง แรงผลักดันสำหรับการประชุมครั้งนี้มาจากการโจมตีของผู้ก่อการร้ายในเหตุการณ์ 9/11 ในปีก่อนหน้า ดังนั้นการต่อต้านการก่อการร้ายจึงกลายเป็นประเด็นสำคัญสำหรับการประชุมครั้งนั้นและก็ยังได้ดำเนินการผ่านการประชุมครั้งต่อ ๆ ไป

ในการประชุมระดับรัฐมนตรีว่าการกระทรวงการต่างประเทศครั้งที่สองในปี พ.ศ. 2547 ได้มีการนำบัญชีมาตรการสร้างความไว้เนื้อเชื่อใจ และขั้นตอนปฏิบัติของ CICA (*CICA Catalogue of Confidence-Building Measures and CICA Rules of Procedures*) มาใช้ ในการประชุมสุดยอด CICA ครั้งที่ 2 ในปี พ.ศ. 2549 ที่ประชุมได้มีการยอมรับประเทศไทยและเกาหลีใต้เป็นสมาชิกใหม่ และจัดตั้งสำนักเลขาธิการถาวร ในการประชุมรัฐมนตรีต่างประเทศครั้งที่ 3 ในปี พ.ศ. 2551 จอร์แดนและสหรัฐอาหรับเอมิเรตส์ได้รับการยอมรับเป็นสมาชิกใหม่ ในการประชุมสุดยอด CICA ครั้งที่ 3 ในปี พ.ศ. 2553 ตุรกีเข้ารับตำแหน่งประธานที่ประชุม CICA ต่อจากคาซัคสถาน การประชุมสุดยอดครั้งที่ 3 ยังยอมรับอิรักและเวียดนามเป็นสมาชิกใหม่และรับรองอนุสัญญา CICA บาห์เรนและกัมพูชาได้รับการยอมรับเข้าร่วม CICA ในปี พ.ศ. 2554 บังกลาเทศและกาตาร์ได้เข้าร่วมในปี พ.ศ. 2557 ศรีลังกาในปี พ.ศ. 2561 และคูเวตในปี พ.ศ. 2565

หลักการพื้นฐาน
--------------

ประกอบด้วย ความเท่าเทียมกันและการเคารพในสิทธิอธิปไตยของสมาชิก การยุติความขัดแย้งอย่างสันติ ความร่วมมือทางเศรษฐกิจ สังคม และวัฒนธรรม การไม่แทรกแซงกิจการภายในและเคารพบูรณภาพแห่งดินแดนของรัฐสมาชิก การลดอาวุธและการควบคุมอาวุธ การเคารพสิทธิมนุษยชนและเสรีภาพขั้นพื้นฐาน

มาตรการสร้างความไว้เนื้อเชื่อใจ
-------------------------------

ตามข้อบัญญัติอัลมาเตอ การดำเนินการตามมาตรการสร้างความไว้เนื้อเชื่อใจ ได้รับการยอมรับว่าเป็นเครื่องมือหลักในการบรรลุเป้าหมายของ CICA ในบัญชีการดำเนินการแบ่งออกเป็นห้าหมวดหมู่ได้แก่ มิติทางการทหารและการเมือง การต่อสู้กับความท้าทายและภัยคุกคามใหม่ ๆ มิติทางเศรษฐกิจ มิติด้านสิ่งแวดล้อม และมิติด้านมนุษยธรรม ประเทศสมาชิกของ CICA สามารถใช้มาตรการสร้างความไว้เนื้อเชื่อใจโดยสมัครใจบนพื้นฐานในระดับทวิภาคีหรือพหุภาคี

วาระการประชุม
-------------

การประชุมสุดยอด เป็นองค์กรบริหารสูงสุดของ CICA การประชุมสุดยอดจะจัดขึ้นทุก ๆ สี่ปี เพื่อดำเนินการปรึกษาหารือ ประเมินความคืบหน้า และจัดลำดับความสำคัญของหัวข้อการประชุม

การประชุมของรัฐมนตรีว่าการกระทรวงการต่างประเทศ จัดขึ้นทุก ๆ สี่ปี (สองปีหลังจากการประชุมสุดยอด) เป็นเวทีหลักสำหรับการปรึกษาหารือและพิจารณากิจกรรมทุกประเด็นของ CICA

การประชุมของคณะกรรมการเจ้าหน้าที่อาวุโส จะเรียกประชุมตามความจำเป็นแต่อย่างน้อยปีละครั้ง โดยเฉพาะหลังจากมีมติในที่ประชุมระดับรัฐมนตรี เพื่อหารือเกี่ยวกับประเด็นของที่ประชุมในปัจจุบัน กำกับดูแลกิจกรรมของคณะทำงานพิเศษ และประสานงานการประชุมระดับอื่น ๆ

การประชุมของคณะทำงานเฉพาะกิจ จะศึกษาประเด็นเฉพาะ ดำเนินงานที่ได้รับมอบหมาย และส่งรายงานไปยังคณะกรรมการเจ้าหน้าที่อาวุโส

การประชุมของผู้เชี่ยวชาญ จะพัฒนาร่างแนวคิดและแผนปฏิบัติการเพื่อดำเนินการตามมาตรการสร้างความเชื่อมั่นเฉพาะของ CICA ตามความจำเป็นโดยการตัดสินใจของรัฐสมาชิก หรือประสานงานมาตรการสร้างความเชื่อมั่นบางอย่างร่วมกัน

การประชุมเฉพาะทาง โดยการมีส่วนร่วมของรัฐมนตรีอื่นหรือหน่วยงานและองค์กรระดับชาติที่มีอำนาจของประเทศสมาชิก ประชุมตามคำแนะนำของคณะกรรมการเจ้าหน้าที่อาวุโส เพื่อหารือเกี่ยวกับปัญหาที่มีลักษณะเฉพาะและปัญหาทางเทคนิค

สมาชิกภาพ
---------

รัฐสมาชิก (28)

* ธงของประเทศกัมพูชา กัมพูชา
* ธงของประเทศกาตาร์ กาตาร์
* เกาหลีใต้
* ธงของประเทศคาซัคสถาน คาซัคสถาน
* ธงของประเทศคีร์กีซสถาน คีร์กีซสถาน
* ธงของประเทศคูเวต คูเวต
* ธงของประเทศจอร์แดน จอร์แดน
* ธงของประเทศจีน จีน
* ธงของประเทศตุรกี ตุรกี
* ธงของประเทศทาจิกิสถาน ทาจิกิสถาน
* ไทย
* ธงของประเทศบังกลาเทศ บังกลาเทศ
* ธงของประเทศบาห์เรน บาห์เรน
* ธงของประเทศปากีสถาน ปากีสถาน
* ธงของปาเลสไตน์ ปาเลสไตน์
* ธงของประเทศมองโกเลีย มองโกเลีย
* ธงของประเทศรัสเซีย รัสเซีย
* ธงของประเทศเวียดนาม เวียดนาม
* ธงของประเทศศรีลังกา ศรีลังกา
* ธงของสหรัฐอาหรับเอมิเรตส์ สหรัฐอาหรับเอมิเรตส์
* อัฟกานิสถาน
* ธงของประเทศอาเซอร์ไบจาน อาเซอร์ไบจาน
* ธงของประเทศอินเดีย อินเดีย
* ธงของประเทศอิรัก อิรัก
* ธงของประเทศอิสราเอล อิสราเอล
* ธงของประเทศอิหร่าน อิหร่าน
* ธงของประเทศอียิปต์ อียิปต์
* ธงของประเทศอุซเบกิสถาน อุซเบกิสถาน

รัฐผู้สังเกตการณ์ (9)

* ธงของประเทศญี่ปุ่น ญี่ปุ่น
* ธงของประเทศเติร์กเมนิสถาน เติร์กเมนิสถาน
* ธงของประเทศเบลารุส เบลารุส
* ธงของประเทศฟิลิปปินส์ ฟิลิปปินส์
* ธงของประเทศมาเลเซีย มาเลเซีย
* ธงของประเทศยูเครน ยูเครน
* ธงของประเทศลาว ลาว
* สหรัฐ
* ธงของประเทศอินโดนีเซีย อินโดนีเซีย

องค์การผู้สังเกตการณ์ (5)

* สันนิบาตอาหรับ
* สมัชชารัฐสภาประเทศที่ใช้กลุ่มภาษาเตอร์กิก
* สหประชาชาติ
* องค์การระหว่างประเทศเพื่อการโยกย้ายถิ่นฐาน
* องค์การว่าด้วยความมั่นคงและความร่วมมือในยุโรป

รัฐในเอเชียที่ไม่ใช่สมาชิกและไม่ใช่ผู้สังเกตการณ์ (17)

* ธงของประเทศเกาหลีเหนือ เกาหลีเหนือ
* ธงของประเทศจอร์เจีย จอร์เจีย
* ธงของประเทศซาอุดีอาระเบีย ซาอุดีอาระเบีย
* ธงของประเทศซีเรีย ซีเรีย
* ธงของประเทศไซปรัส ไซปรัส
* ติมอร์-เลสเต
* สาธารณรัฐจีน (ไต้หวัน)
* ธงของประเทศเนปาล เนปาล
* ธงของประเทศบรูไนดารุสซาลาม บรูไน
* ธงของประเทศพม่า พม่า
* ธงของประเทศภูฏาน ภูฏาน
* ธงของประเทศมัลดีฟส์ มัลดีฟส์
* ธงของประเทศเยเมน เยเมน
* ธงของประเทศเลบานอน เลบานอน
* ธงของประเทศสิงคโปร์ สิงคโปร์
* ธงของประเทศอาร์มีเนีย อาร์มีเนีย
* ธงของประเทศโอมาน โอมาน

ประธานที่ประชุม
---------------

* ธงของประเทศคาซัคสถาน คาซัคสถาน (พ.ศ. 2545–2553)
* ธงของประเทศตุรกี ตุรกี (พ.ศ. 2553–2557)
* ธงของประเทศจีน จีน (พ.ศ. 2557–2561)
* ธงของประเทศทาจิกิสถาน ทาจิกิสถาน (พ.ศ. 2561–2563)
* ธงของประเทศคาซัคสถาน คาซัคสถาน (พ.ศ. 2563–2567)

เลขาธิการ
---------

เลขาธิการ (ผู้อำนวยการบริหาร จนถึงตุลาคม 2565) ดำรงตำแหน่งหัวหน้าสำนักเลขาธิการ ได้รับการแต่งตั้งจากที่ประชุมรัฐมนตรีว่าการกระทรวงการต่างประเทศ มีระยะเวลาดำรงตำแหน่ง 4 ปี

ผู้อำนวยการบริหาร:

* จานดอส อาซานอฟ [ru] (Жандос Ануарович Асанов, พ.ศ. 2549–2551)
* ดุลัต บาคิเชฟ (Бакишев Дулат Хангереевич, พ.ศ. 2551–2553)
* ชินาร์ อัลเดมีร์ (Mehmet Çınar Aldemir, พ.ศ. 2553–2557)
* กง เจี้ยนเหว่ย์ (宫建伟, พ.ศ. 2557–2561)
* ฮาบิบุลโล มีร์โซโซดา (Хабибулло Мирзозода, พ.ศ. 2561–2563)
* ไครัต ซารืยไบ [ru] (Кайрат Шораевич Сарыбай, พ.ศ. 2563–2565)

เลขาธิการ:

* ไครัต ซารืยไบ (พ.ศ. 2565– )

องค์การพันธมิตร
---------------

ประกอบด้วย สมัชชาประชาชนคาซัคสถาน (АНК), องค์การความร่วมมือทางเศรษฐกิจ (ОЭС), องค์การความร่วมมือเซี่ยงไฮ้ (SCO), โครงสร้างต่อต้านการก่อการร้ายระดับภูมิภาคขององค์การความร่วมมือเซี่ยงไฮ้ (RATS SCO) และสำนักงานว่าด้วยยาเสพติดและอาชญากรรมแห่งสหประชาชาติ (UNODC)

ดูเพิ่ม
-------

* iconสถานีย่อยการเมือง

* กรอบความร่วมมือเอเชีย (Asia Cooperation Dialogue)
* องค์การความร่วมมือเซี่ยงไฮ้ (SCO)
* การประชุมเอเชีย–ยุโรป (ASEM)

อ้างอิง
-------

1. 1 2  "Official web-sites of the Ministries of Foreign Affairs of the CICA Member States". คลังข้อมูลเก่าเก็บจากแหล่งเดิมเมื่อ 17 พฤษภาคม 2021. สืบค้นเมื่อ 18 พฤษภาคม 2021.
2. 1 2  "Observer States" (ภาษาอังกฤษ). CICA. คลังข้อมูลเก่าเก็บจากแหล่งเดิมเมื่อ 17 พฤษภาคม 2021. สืบค้นเมื่อ 18 พฤษภาคม 2021.
3. 1 2  Организации-наблюдатели [Observer Organizations] (ภาษารัสเซีย). CICA. คลังข้อมูลเก่าเก็บจากแหล่งเดิมเมื่อ 18 พฤษภาคม 2021. สืบค้นเมื่อ 18 พฤษภาคม 2021.
4. ↑  "การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศในภูมิภาคเอเชีย". กรมเอเชียใต้ ตะวันออกกลางและแอฟริกา กระทรวงการต่างประเทศ. ธันวาคม 2013.
5. 1 2  "Conference on Interaction and Confidence Building Measures in Asia (CICA): what's in the name?". *astanatimes.com*.
6. ↑  "What is CICA (and Why Does China Care About It)?". *thediplomat.com*.
7. ↑  "Qatar, Bangladesh join CICA". *People's Daily*. 20 พฤษภาคม 2014. สืบค้นเมื่อ 20 พฤษภาคม 2014.
8. ↑  АӨСШК Сыртқы істер министрлерінің алтыншы кездесуі [The sixth meeting of the Ministers of Foreign Affairs of the CSTO]. Embassy of the Republic of Kazakhstan in the Kingdom of the Netherlands.
9. ↑  Официальные документы СВМДА [CICA official documents]. CICA. คลังข้อมูลเก่าเก็บจากแหล่งเดิมเมื่อ 18 พฤษภาคม 2021. สืบค้นเมื่อ 18 พฤษภาคม 2021.
10. ↑  Wu Zurong (26 พฤษภาคม 2014). "CICA: Success and Challenge". *China-US Focus*.
11. ↑  Amreyev, Baghdad. "Kazakhstan launches global initiative". *Hurriyet Daily News*. สืบค้นเมื่อ 10 มิถุนายน 2010.
12. ↑  Kılıç, Gülay. "What can Turkey get out of CICA?". *Hurriyet Daily News*. สืบค้นเมื่อ 10 มิถุนายน 2010.
13. ↑  "Kazakhstan takes over CICA Chairmanship for 2020-2022". KAZINFORM. สืบค้นเมื่อ 24 กันยายน 2020.
14. ↑  "Secretariat". CICA. เก็บจากแหล่งเดิมเมื่อ 15 พฤษภาคม 2014. สืบค้นเมื่อ 15 ตุลาคม 2022.
15. ↑  Партнерские организации [Partner organizations]. CICA. คลังข้อมูลเก่าเก็บจากแหล่งเดิมเมื่อ 18 พฤษภาคม 2021. สืบค้นเมื่อ 18 พฤษภาคม 2021.

แหล่งข้อมูลอื่น
---------------

* CICA เว็บไซต์อย่างเป็นทางการ
* คำอธิบาย CICA เก็บถาวร 2010-05-24 ที่ เวย์แบ็กแมชชีน ที่เว็บไซต์ทางการของกระทรวงการต่างประเทศคาซัคสถาน